62020CO0288_INF
Digriet tal-Qorti tal-Ġustizzja (It-Tmien Awla) tal-24 ta’ Marzu 2022 –BNP Paribas Personal Finance
(Kawża C-288/20) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Kuntratt ta’ self iddenominat f’munita barranija (frank Svizzeru) – Klawżoli li jesponu lil min jissellef għal riskju tal-kambju – Artikolu 4(2) – Rekwiżiti ta’ intelliġibbiltà u ta’ trasparenza – Oneru tal-prova – Artikolu 3(1) – Żbilanċ sinjifikattiv – Artikolu 5 – Formulazzjoni ċara u li tinftiehem ta’ klawżola”
1.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Kamp ta’ applikazzjoni – Klawżoli li jiddefinixxu s-suġġett prinċipali tal-kuntratt jew li jirrigwardaw il-prezz jew ir-remunerazzjoni u s-servizzi jew il-prodotti li għandhom jiġu pprovduti bħala korrispettiv – Kunċett – Klawżoli tal-kuntratt ta’ self li jipprevedu l-munita barranija bħala l-munita tal-kont u l-euro bħala l-munita tal-ħlas, li jesponu lill-konsumatur għar-riskju tal-kambju – Inklużjoni – Klawżoli li għandhom jistabbilixxu element essenzjali li jikkaratterizza l-kuntratt – Verifika li taqa’ fuq il-qorti nazzjonali
(Direttiva tal-Kunsill 93/13, Artikolu 4(2))
(ara l-punti 23-32, u d-dispożittiv 1)
2.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Kamp ta’ applikazzjoni – Klawżoli li jiddefinixxu s-suġġett prinċipali tal-kuntratt jew li jirrigwardaw il-prezz jew ir-remunerazzjoni u s-servizzi jew il-prodotti li għandhom jiġu pprovduti bħala korrispettiv – Kunċett – Klawżoli tal-kuntratt ta’ self li jipprevedu l-munita barranija bħala l-munita tal-kont u l-euro bħala l-munita tal-ħlas, li jesponu lill-konsumatur għar-riskju tal-kambju – Inklużjoni – Kundizzjonijiet – Obbligu li jiġu ssodisfatti r-rekwiżiti ta’ intelliġibbiltà u ta’ trasparenza – Portata
(Direttiva tal-Kunsill 93/13, Artikoli 4(2), u 5)
(ara l-punti 34-37, 43, 47-50, u d-dispożittiv 2)
3.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Kamp ta’ applikazzjoni – Klawżoli li jiddefinixxu s-suġġett prinċipali tal-kuntratt jew li jirrigwardaw il-prezz jew ir-remunerazzjoni u s-servizzi jew il-prodotti li għandhom jiġu pprovduti bħala korrispettiv – Kundizzjonijiet – Formulazzjoni ċara u li tinftiehem ta’ klawżola – Oneru tal-prova li jaqa’ fuq il-konsumatur – Inammissibbiltà
(Direttiva tal-Kunsill 93/13, Artikolu 4(2))
(ara l-punti 54, 58, 61, u d-dispożittiv 3)
4.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Klawżola inġusta fis-sens tal-Artikolu 3 – Kunċett – Klawżoli tal-kuntratt ta’ self li jipprevedu l-munita barranija bħala l-munita tal-kont u l-euro bħala l-munita tal-ħlas, li jesponu lill-konsumatur għar-riskju tal-kambju mingħajr limitu – Inklużjoni – Eżistenza ta’ żbilanċ sinjifikattiv bejn id-drittijiet u l-obbligi tal-partijiet li jirriżultaw mill-kuntratt – Riskju sproporzjonat tal-kambju għall-konsumatur – Verifika li taqa’ fuq il-qorti nazzjonali
(Direttiva tal-Kunsill 93/13, Artikoli 3(1), u 5)
(ara l-punti 70-75, u d-dispożittiv 4)
Dispożittiv
1)
L-Artikolu 4(2) tad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur, għandu jiġi interpretat fis-sens li l-kunċett ta’ “kwistjoni prinċipali tal-kuntratt”, fis-sens ta’ din id-dispożizzjoni, ikopri l-klawżoli tal-kuntratt ta’ self li jipprevedu li l-munita barranija hija l-munita tal-kont u li l-euro hija l-munita tal-ħlas u li għandhom l-effett li jitfgħu r-riskju tal-kambju fuq min jissellef, meta dawn il-klawżoli jistabbilixxu element essenzjali li jikkaratterizza l-imsemmi kuntratt.
2)
L-Artikolu 4(2) tad-Direttiva 93/13 għandu jiġi interpretat fis-sens li, fil-kuntest ta’ kuntratt ta’ self iddenominat f’munita barranija, ir-rekwiżit ta’ trasparenza tal-klawżoli ta’ dan il-kuntratt, li jipprevedu li l-munita barranija hija l-munita tal-kont u li l-euro hija l-munita tal-ħlas u li għandhom l-effett li jitfgħu r-riskju tal-kambju fuq min jissellef, huwa ssodisfatt meta l-bejjiegħ jew fornitur ikun ipprovda lill-konsumatur b’informazzjoni suffiċjenti u eżatta li tippermetti lil konsumatur medju, normalment informat u raġonevolment attent u avżat, li tippermettilu jifhem il-funzjonament konkret tal-mekkaniżmu finanzjarju inkwistjoni u li b’hekk jevalwa r-riskju tal-konsegwenzi ekonomiċi negattivi, potenzjalment sinjifikattivi, ta’ tali klawżoli fuq l-obbligi finanzjarji tiegħu matul l-imsemmi kuntratt kollu.
3)
Id-Direttiva 93/13 għandha tiġi interpretata fis-sens li tipprekludi li l-oneru tal-prova tan-natura ċara u li tinftiehem ta’ klawżola kuntrattwali, fis-sens tal-Artikolu 4(2) ta’ din id-direttiva, jaqa’ fuq il-konsumatur.
4)
L-Artikolu 3(1) tad-Direttiva 93/13 għandu jiġi interpretat fis-sens li l-klawżoli ta’ kuntratt ta’ self, li jipprevedu li l-munita barranija hija l-munita tal-kont u li l-euro hija l-munita tal-ħlas u li għandhom l-effett li jitfgħu r-riskju tal-kambju, mingħajr ma jipprovdu għal limitu, fuq min jissellef, jistgħu joħolqu żbilanċ sinjifikattiv bejn id-drittijiet u l-obbligi tal-partijiet li jirriżultaw mill-imsemmi kuntratt għad-detriment tal-konsumatur, meta l-bejjiegħ jew fornitur ma jkunx seta’ raġonevolment jistenna, filwaqt li josserva r-rekwiżit ta’ trasparenza fir-rigward tal-konsumatur, li dan tal-aħħar jaċċetta riskju sproporzjonat tal-kambju li jirriżulta minn tali klawżoli.
(
1
)	ĠU C 297, 7.9.2020.